ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
زراعت کے میدان میں ہندستان اور آسٹریلیا کا تعاون اور اشتراک
مرکزی وزیر زراعت جناب نریندر سنگھ تومر نے اپنے آسٹریلیائی ہم منصب کے ساتھ ورچوئل میٹنگ میں زراعت کے میدا ن میں تعاون اور اشتراک کا جائزہ لیا
نئی دہلی،1جون2021/ جناب نریندر سنگھ تومر، زراعت اور کسانوں کی بہبود کے وزیر اور جناب ڈیوڈ لٹل پراوڈ ایم پی، آسٹریلیا ئی وزیر برائے زراعت ، خشک سالی اور ہنگامی انتظامیہ کے مابین یکم جون2021 کو ایک اجلاس ہوا، جس میں اس با ت کا اعتراف کیا گیا کہ دونوں ملکوں کے مابین متواتر اچھے رابطے رہےہیں۔ پچھلے پانچ سالوں کے دوران اعلی سطح پر دونوں ملکوں کے درمیان بہت سے شعبوں میں نمایاں پیش رفت ہوئی ہے۔
دونوں وزراء نے 4 جون 2020 کو اپنے سربراہ اجلاس میں ہندستان اور آسٹریلیا کے وزرائے اعظم کے ذریعہ اعلان کردہ زراعت کے شعبے میں باہمی تعاون پر جامع اسٹریٹیجک شراکت داری پر روشنی ڈالی ۔ ہندستان –آسٹریلیائی اناج شراکت اہم ایک شمولیت تھی جس کا مقصد فصل کٹائی کے بعد انتظام، دیہی اناج ذخیرہ کرنے اور سپلائی چین کو مضبوط بنانے میں آسٹریلیائی مہارت کو استعمال کرنا ہے، تاکہ نقصانات اور ضیاع کو کم کیا جاسکے۔ جناب تومر نے دونوں ملکوں کے مابین تعاون کے اس شعبے میں ہونے والی پیش رفت پر اطمینان کا اظہار کیا اور بتایا کہ قومی ادارہ برائے زرعی مارکیٹنگ ہندستان کی جانب سے ایک نوڈل تنظیم ہوگی۔
دونوں وزرا نے متعلقہ زرعی مصنوعات کو مارکیٹ تک رسائی دینے اور تکنیکی معلومات ایک دوسرے کے ساتھ مشترک کرنے کی پیش رفت پر اطمینان کا اظہار کیا۔ آسٹریلیا نے حال ہی میں ہندستانی انار کی برآمد کے لئے مارکیٹ تک رسائی دی ہے۔ کینبرا میں ہندستان ہائی کمیشن کی سربراہی میں آسٹریلیائی منڈیوں میں ہندستانی آم اور انار کی گہری رسائی کےلئے مشترکہ حکمت عملی ہوگی۔ آسٹریلیائی وزیر نے بھنڈی اور انار کی منڈی تک رسائی کے لئے بھارتی درخواستوں کو تیزی سے ماننے کی یقین دہانی کرائی۔
آسٹریلیا کے وزیر کے ذریعہ ایف اے او اور جی 20 جیسے کثیر الجہتی شعبے میں ہندستان اور آسٹریلیا کے درمیان قریبی تعاون کے معاملے پر اٹھائے گئے سوال پر جناب تومر نے کہا کہ وہ یکساں سوچ والے ممالک کے مابین قریب سے بات چیت کےمنتظر ہیں۔ انہوں نے تجویز پیش کی کہ تبدیلی آب و ہوا ایک ایسا میدان ہے جہاں ہندستان اور آسٹریلیا کے ساتھ ملکر کام کرنے کا بہت بڑا موقع ہےکیونکہ دونوں ممالک کے عزائم ایک جیسے ہیں۔ انہوں نےموسمیاتی لکچدار زراعت کے لئے قومی انوویشن کے فلیگ شپ پروگرام کا ذکر کیا اور کہاکہ آسٹریلیا کی تحقیقی تنظیموں کے ساتھ باہمی تعاون قائم کیا جاسکتا ہے۔
ش ح۔ ش ت۔ج
Uno-5055
(Visitor Counter : 148
کامرس اور صنعت کی وزارتہ
انڈس فوڈ کا مقصد2020 کے ایڈیشن میں 1.5 ارب امریکی ڈالر کا کاروبار کرنا ہے
نئی دہلی،23 اگست۔ٹریڈ پرومویشن کاؤنسل آف انڈیا آنے والے 2020 کے ایڈیشن ، اگلے سال جنوری میں این سی آر دہلی میں منعقد ہوگا، انڈس فوڈ۔ٹیک اور انڈس فوڈ۔ چیم دو نمائشوں کا اہتمام کرے گی۔ اس سے انڈس فوڈ کو ایک مکمل مربوط خوراک کی پروسیسنگ کو عملی طور پر پیش کیاجاسکے گا۔ انڈس فوڈ۔2020 میں1500 سے زیادہ اعلی تقسیم کار، خردہ فروش، خوراک کی ڈبہ بندی کرنے والی کمپنی اور درآمد کاروں کی شرکت کی امید ہے۔
کامرس کے وزارت کے جوائنٹ سکریٹری کے کیشو چندر نے انڈس فوڈ کی نئی شکل، انڈس فوڈ ۔ ٹیک اور انڈس فوڈ ۔ چیم کے مجوزہ آغاز کے بارے میں کہا کہ ان دو نئی اکائیوں کاآغاز ایف اینڈ بی پروسیسنگ ٹیکنالوجی اور سارک، افریقہ اور یورو ایشیا کے ملکوں کے ذریعہ کھانوں کے مصالحے کی سپلائی اور کم لاگت میں بھارت کی قوت کی نمائش کرنے کا ایک بہترین موقع ہے۔ ان نمائشوں میں دنیا میں تیار کی گئی خوراک کی جدید ترین ٹیکنالوجی کو پیش کرنے اور بھارت کی وسیع ایف اینڈ بی پروسیسنگ صنعت کی بڑھتی ہوئی مانگ سے اسے مربوط کرنے کا موقع فراہم کیاجائے گا۔
ٹی پی سی آئی کے چیئرمین موہت سنگلا نے کہا ہے کہ بھارت ہی خوراک کی ڈبہ بندی سیکٹر کے منظر نامے کو بڑے اعداد وشمار کی تحسیب، بلاک چین کی ٹیکنالوجی، آئی او ٹی اور مشین اے آئی کے ساتھ بڑے پیمانے پر پروسیسنگ کے بندوبست کی بنیاد پر جدید ترین خوراک کی ڈبہ بندی کے عمل کو مربوط کرکے تبدیل کیاجاسکتا ہے انہوں نے مزید کہا کہ ٹیکنالوجی کے بڑے مراکز جیسے ڈنمارک، بلجیئم، سنگاپور، سوئز رلینڈ اور تھائی لینڈ سے انڈس فوڈ میں شرکت کی تجوید حوصلہ افزا ہے اور امید ہے اس میں 2020 میں ہونے والی اس نمائش میں1.5 ارب امریکی ڈالر کا کاروبار ہوسکے گا۔ اس سے پہلا ایڈیشن 2019 میں منعقد ہوا تھا جس میں1.2 ارب امریکی ڈالر کا کاروبار کیا گیا تھا۔
انڈس فوڈ۔ ٹیک2020 میں خوراک کی ڈبہ بندی، تیل نچوڑ نے، کولڈ چین، رییفریجیریشن، مشروبات کی ٹیکنالوجی، ڈیری پروسیسنگ، مٹھائیاں اور کنفیکشنری، پھل اور سبزیوں کی ڈبہ بندی کی جدید ٹیکنالوجی کی نمائش کی جائے گی اور اس کے علاوہ خوراک کی پیکنگ ، لیبلنگ اور سپلائی چین کو بھی اجاگر کیاجائے گا۔ اس شو نے بھارت کی ایس ایس پی، میک ٹیک، گوما انجینئرنگ، نکروم اور ڈی وی سی پروسیس انجینئرنگ جیسی بڑی کمپنیوں کو پہلے ہی راغب کرلیا ہے۔
انڈس فوڈ 8سے 10 جنوری2020 کو گریٹر نوئیڈا میں منعقد ہوگی اور اس میں عالمی خریداروں کے لئے بھارت کی خوراک کی ڈبہ بندی، مشروبات اور زرعی مشروبات کی پروسیسنگ کی بہترین ٹیکنالوجی کو پیش کیاجائے گا۔
--------------------------------
م ن۔و ا۔رض
U- 3848
(Visitor Counter : 84
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس16.30کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
24)؍مئی 2022کے مطابق)
|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
16,30,17,460
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 16.30 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
شہری ہوابازی کی وزارت
جناب جیوترادتیہ ایم سندھیا نے پونہ سے سنگاپور کے لیے براہ راست بین الاقوامی پرواز کا افتتاح کیا
یہ روٹ وستارا کے ذریعے ہفتے میں چار بار چلایا جائے گا
شہری ہوا بازی اور اسٹیل کے وزیر جناب جیوترادتیہ سندھیا نے یکم دسمبر 2022 کو پونہ سے سنگاپور کے لیے براہ راست بین الاقوامی پرواز کا افتتاح کیا۔
اس پرواز کا عمل 2 دسمبر 2022 سے درج ذیل شیڈول کے مطابق انجام دیا جائے گا:
|
|
Flight No.
|
|
Sector
|
|
Departure
|
|
Arrival
|
|
Frequency
|
|
Aircraft
|
|
UK 111
|
|
PNQ - SIN
|
|
2:10
|
|
10:30
|
|
Mon, Wed, Fri, Sun
|
|
Airbus A321neo
|
|
UK 112
|
|
SIN - PNQ
|
|
11:50
|
|
15:10
|
|
Mon, Wed, Fri, Sun
|
|
Airbus A321neo
اپنے افتتاحی خطاب میں شہری ہوا بازی اور اسٹیل کے وزیر جناب جیوترادتیہ سندھیا نے کہا کہ پونہ شہر، اپنے بیش قیمتی تاریخی اور ثقافتی ورثے کے ساتھ، جدت، تعلیم اور ترقی کا مرکز بننے کے لیے مسلسل ترقی کر رہا ہے۔ انہوں نے مزید کہا کہ اس ترقی کو تقویت دیتے ہوئے، حکومت نے پونہ کی کنکٹیویٹی کو بڑھانے کے لیے کئی سرگرمیوں کی منصوبہ بندی کی ہے، جیسے کہ ملکی اور بین الاقوامی مقامات سے رابطے کو بڑھانا، ایک نیا ٹرمینل تیار کرنا، اور شہر کو ایک علیحدہ کارگو فراہم کر کے بنیادی ڈھانچے کی تعمیر میں مدد فراہم کرنا۔
وزیر موصوف نے مزید کہا کہ پونہ – سنگاپور فلائٹ کا آغاز پونہ کی تاریخ میں ایک اہم سنگ میل ہے۔ انہوں نے پونہ اور بنکاک کے درمیان نئے شروع کیے گئے فلائٹ روٹ کا بھی ذکر کیا اور کہا کہ یہ دونوں راستے نہ صرف شہر کو اہم عالمی مقامات سے جوڑیں گے بلکہ روزگار، تعلیم، تجارت اور کاروبار سے متعلق وسیع مواقع سے جوڑ شہر ترقی میں مزید تعاون پیش کریں گے۔
اس کی بڑھتی ہوئی صلاحیت کو دیکھتے ہوئے، نیا ٹرمینل 475.39 کروڑ روپے کی لاگت سے بنایا جا رہا ہے، جو اس کے موجودہ رقبے کو 22,500 مربع میٹر سے بڑھا کر 48,500 مربع میٹر کرے گا۔ پونہ سے برآمدات کو بڑھانے کے لیے، ایک نیا بین الاقوامی ایئر کارگو ٹرمینل بھی بنایا جا رہا ہے جو دسمبر 2024 تک مکمل ہو جائے گا۔ حال ہی میں پونہ ہوائی اڈہ پر 25 نومبر 2022 کو 120 کروڑ روپے کی لاگت سے نو تعمیر شدہ ملٹی لیول پارکنگ کا افتتاح بھی کیا گیا تھا۔
افتتاحی تقریب میں جمہوریہ سنگاپور کے قونصل جنرل، نائب قونصل ہزی ایکسی لینسی گاون روچ، ایم سی سی آئی اے کے ڈائرکٹر جنرل جناب پرشانت گربانے، ایم سی سی آئی اے کے صدر جناب دیپک کراندیکر، ایم ایل اے جناب سنیل ٹنگرے، ایم سی سی آئی اے کے چیئرپرسن اور ڈائرکٹر ایئر مارشل بھوشن گوکھلے، پینیکل انڈسٹریز پرائیویٹ لمیٹڈ کے چیئرمین اور مینیجنگ ڈائرکٹر ڈاکٹر سدھیر مہتہ، وستارا کے سی ای او جناب ونود کنن، وستارا کے امور ضابطہ کے سربراہ جناب معین الدین واصل اور وستارا کے دیگر معززین موجود تھے۔
نائب صدر جمہوریہ ہند کا سکریٹریٹ
نائب صدر جمہوریہ کی گاندھی جینتی کے موقع پر قوم کو مبارکباد
نائب صدر جمہوریہ جناب جگدیپ دھنکھڑ نے گاندھی جینتی کے موقع پر عوام کو مبارکباد دی ہے۔
ان کے پیغام کا مکمل متن درج ذیل ہے:
‘‘ہمارے بابائے قوم کے یوم پیدائش، گاندھی جینتی کے موقع پر میں عوام کو تہہ دل سے مبارکباد اور نیک خواہشات پیش کرتا ہوں۔
جدید ہندوستان کی سب سے با اثر ہستیوں میں سے ایک مہاتما گاندھی ان مشکل وقتوں میں پوری انسانیت کے لئے اخلاقیات کا سرچشمہ اور امید کا روشن مینار تھے۔ نا انصافی کے خلاف ان کی ستیہ گرہ اور پرامن جدوجہد نے دنیا بھر میں کروڑوں لوگوں کو تحریک دی۔ سچائی اور انسان میں بنیادی اچھائی پر گاندھی جی کو جو پختہ یقین تھا، اس کی آج سخت ضرورت ہے۔
ہر نسل کو گاندھی جی کو اپنے طور پر دریافت کرنے کی ضرورت ہے۔ غریبی سے لے کر آب و ہوا میں تبدیلی اورجنگ تک- آج کی دنیا کے سامنے موجودہ خطرات سے گاندھی جی کے وضع کردہ اصولوں پر عمل کرتے ہوئے کامیابی سے نمٹا جا سکتا ہے۔ آج کی تنازعات سے بھری دنیا میں گاندھی جی کی دانشمندی انسانوں کی رہبری کرتی ہے کہ جنگ کسی بھی مسئلے کا حل نہیں ہے۔
گاندھی جینتی کے موقع پر آئیے ایک ایسی پُرامن دنیا کے لئے دعا کریں، جو تشدد، انتہا پسندی، دہشت گردی اور ہر طرح کے بھید بھاؤ سے پاک ہو۔ ’’
بندرگاہوں، جہاز رانی اور آبی راستوں کی وزارت
بندرگاہوں کے رابطے میں اضافہ
ملک میں بندرگاہ کی قیادت میں ترقی کو فروغ دینے کے لئے مرکزی کابینہ نے 2015 میں ساگر مالا پروگرام کو منظوری دی تھی۔ ہندوستانی بندرگاہوں کو جدید بنانے پر خصوصی توجہ کے ساتھ ساگر مالا کے تحت عمل در آمد کیلئے 2.61 لاکھ کروڑ روپے کی لاگت سے 241 پروجیکٹوں پر کام شروع کیا گیا۔ یہ بندرگاہوں کے بنیادی ڈھانچے کی جدید کاری کے ذریعے انقلابی رُخ پر موجودہ بندرگاہوں کا احاطہ کرتا ہے۔ اس میں موجودہ برتھوں کی میکانائزیشن، نئی صلاحیت کو سامنے لانا، آنے والے کل کے تقاضوں کے مطابق جہازوں کے لئے گہراٗی سے مسودے تیار کرنا وغیرہ شامل ہیں۔ 241 پروجیکٹوں میں سے کل 78 پروجیکٹ جن کی لاگت 27,019 کروڑ روپے کی ہے، مکمل ہو چکے ہیں۔ ان کی وجہ سے بڑی بندرگاہوں کی صلاحیت میں فی گھنٹہ 230 میٹرک ٹن سے زیادہ کا اضافہ ہو ہے۔ باقی 163 پروجیکٹ سرِ دست تیاری اور عمل کے مختلف مراحل میں ہیں۔
کنیکٹیویٹی بندرگاہوں کے لئے اہم محرکات میں سے ایک ہے۔ کیونکہیہ لاجسٹک سسٹم کی ایک کنارے سے دوسرے کنارے تک موثر بناتی ہے۔ اس سےصنعت کے لئے مسابقت پیدا ہوتی ہے۔ اس لحاظ سے بندرگاہوں اور گھریلو پیداوار اور کھپت کے مراکز کے درمیان رابطے کو بڑھانے کے لئے ساگرمالا پروگرام بنرگاہوں کو مربوط کرنے کے پروجیکٹوں کا ایک پُر عزم ستون ہے۔ ساگرمالا کے تحت عمل آوری کے لئے 190 سڑک اور ریل رابطے کے منصوبوں کی، جن کی مالیت 1.22 لاکھ کروڑ روپے ہے، شناخت کی گئی ہے جس میں بڑی اور عام بندرگاہوں کے رابطے پر توجہ دی گئی ہے۔ ان میں سے 51 منصوبے مکمل ہو چکے ہیں اور 139 منصوبے تیاری اور عمل درآمد کے مختلف مراحل میں ہیں۔ ان پروجیکٹوں کو سڑک،تقل و حمل اور شاہ راہوں کی وزارت، ریلوے کی وزارت، بڑی بندرگاہوں اور سرکاری ایجنسیوں کے ذریعے عمل میں لایا جا رہا ہے۔
یہ معلومات بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے لوک سبھا میں ایک تحریری جواب میں فراہم کیں۔
شماریات اور پروگرام کے نفاذ کی وزارت
بھارت میں پے رول رپورٹنگ –روزگار سے متعلق ایک رسمی تناظر
اعداد وشمار اورپروگرام پرعمل آوری کی وزارت کے دی نیشنل اسٹیٹ اسٹیکل آفس  نے ملک میں روزگار سے متعلق جائزہ کے بارے میں ایک پریس نوٹ جاری کیاہے تاکہ بعض شعبوں میں پیش رفت اور ترقی کا جائزہ لیاجاسکے ۔اس جائزہ میں ستمبر 2017سے لے کر 2022تک کی مدت کا احاطہ کیاگیاہے ۔ یہ جائزہ چنندہ سرکاری ایجنسیوں کے پاس دستیاب انتظامیہ سے متعلق ریکارڈ پرمبنی ہے ۔
A detailed note is annexed.
وزیراعظم کا دفتر
قومی تعلیمی پالیسی پر گورنروں کی کانفرنس کے افتتاحی اجلاس سے وزیر اعظم کا خطاب
نئی دہلی، 07 ستمبر 2020- وزیراعظم جناب نریندر مودی نے قومی تعلیمی پالیسی پر گورنروں کی کانفرنس سے افتتاحی اجلاس سے خطاب کیا۔اس کانفرنس میں صدرجمہوریہ ہند بھی موجود تھے اور مختلف ریاستوں ، مرکزکے زیرانتظا م علاقوں کے گورنروں اور لیفٹیننٹ گورنروں نیز تمام ریاستی یونیورسٹیوں کے وائس چانسلروں نے شرکت کی ۔
اس موقع پر خطاب کرتے ہوئے وزیر اعظم نے کہا کہ تعلیمی پالیسی اور تعلیمی نظام ملک کی توقعات کو پورا کرنے کے اہم ذرائع ہیں۔
وزیراعظم نے کہا کہ حالانکہ تعلیم کی ذمہ داری مرکز،ریاستی اور مقامی سطح کی سرکاروں پر عائد ہوتی ہے لیکن پالیسی سازی میں ان کا عمل دخل کم سے کم ہونا چاہئے۔انہوں نے کہا کہ تعلیمی پالیسی کا تعلق اور اس کا جامع پن اس وقت بڑھے گا جب زیادہ سےزیادہ اساتذہ ، والدین اور طلبا اس کے ساتھ منسلک ہوں گے۔انہوں نے مزیدکہا کہ ایجوکیشن کی نئی پالیسی کا مسودہ ملک کے شہروں اور گاؤوںمیں رہنے والے لاکھوں لوگوں اور تعلیمی شعبے سے تعلق رکھنے والوں سے موصول اطلاعات واعدادوشمار کے بعدوضع کی گئی تھی۔انہوں نے کہا کہ اب ٹیچروں اور تعلیم دانوںسمیت ہر ایک اس پالیسی کے تئیں یکساں ذمہ داری رکھتا ہے۔
وزیراعظم نے کہا کہ ہمہ جہتی طورپراس پالیسی کو قبول کیا گیا ہے اور یہ محسوس کیا جارہا ہے کہ اصلاحات کو سابقہ تعلیمی پالیسی میں ہی متعارف کرادینا چاہئے تھا۔ انہوں نے ستائش کی کہ پالیسی پر ایک صحت مند بحث ومباحثہ ہورہا ہے اور یہ ضروری بھی ہے کیونکہ قومی تعلیمی پالیسی نہ صرف تعلیمی نظام میں اصلاحات کرنے کے لئے ہے بلکہ اکیسویں صدی کے ہندوستان کے سماجی اور اقتصادی تانے بانے کو ایک نئی سمت بھی فراہم کرنے کے لئے ہے۔انہوں نے کہا کہ پالیسی کا مقصدبھارت کو خود کفیل یا آتم نربھر بنانا ہے ۔
وزیراعظم نے کہا کہ پالیسی کا مقصد تیزی کے ساتھ بدلتے ہوئے حالات کے تناظر میں نوجوانوں کو مستقبل کے لئے تیار کرنا ہے۔ انہوں نے کہا کہ یہ پالیسی مستقبل کی ضروریات کے مطابق ملک کے نوجوان کو معلومات اور مہارت، دونوںمحاذوں پر ،تیار کرنے کے لئے ڈیزائن کی گئی ہے۔
انہوں نے مزیدکہا کہ نئی تعلیمی پالیسی پڑھنے کے بجائے سیکھنے پر توجہ مرکوز کرتی ہے اور نصاب سے کہیں آگے بڑھ جاتی ہے نیز تنقیدی سوچ پر زور دیتی ہے۔ انہوں نے کہا کہ اس میں عوامل کے مقابلے میں جذبات ،عملیت ، کارکردگی پر زیادہ زور دیا گیا ہے۔ انہوں نے کہا کہ نئی تعلیمی پالیسی سیکھنے کے نتائج اور اساتذہ کی تربیت نیز ہرایک طالب علم کو بااختیار بنانے پر توجہ مرکوزکرتی ہے۔
انہوں نے کہا کہ نئی تعلیمی پالیسی کا مقصد اکیسویں صدی میں ہندوستان کو ایک معلوماتی معیشت بنانا ہے ۔انہوں نے مزید کہا کہ نئی تعلیمی ہندوستان میں اعلیٰ بین الاقوامی یونیورسٹیوں کے بیرون ملک کیمپسوں کی بھی اجازت دیتی ہے جو کہ برین ڈرین کے معاملے پر توجہ دے گی ۔ وزیراعظم نے کہا کہ اب ملک میں یہ کوشش جاری ہے کہ کس طرح نئی پالیسی کو نافذکیا جائے ۔ انہوں نے مزیدکہا کہ تمام زمروں کی تجاویز کو کھلے ذہن کے ساتھ سنا جارہا ہے تاکہ تمام شکوک و شبہات کودور کیا جاسکے ۔انہوں نے کہا کہ یہ تعلیمی پالیسی سرکار کی تعلیمی پالیسی نہیں ہے بلکہ ملک کی تعلیمی پالیسی ہے۔
وزیراعظم نے کہا کہ قومی تعلیمی پالیسی تیزی سے تبدیل ہوتے ہوئے وقت کے لئے راہ ہموار کرتی ہے۔انہوں نے کہا کہ تکنالوجی علاقائی اور سماجی عد م توازن پرتوجہ مرکوز کرنے کے لئے ایک میدان عمل فراہم کررہی ہے اور تعلیم پر اس کا گہرا اثر ہے۔
انہوں نے کہا کہ اعلیٰ تعلیم ،بشمول اکیڈمک ، تکنیکی ، پیشہ ورانہ تعلیم وغیرہ کے ہر پہلو پرکوششیں کی جارہی ہیں۔
وزیراعظم نے قومی تعلیمی پالیسی 2020 کو پورے جذبے اور جوش وخروش کے ساتھ نافذکرنے پرزور دیا ہے۔
وزارت دفاع
38 ویں بھارت - انڈونیشیا مربوط گشت 
بھارتی بحریہ اور انڈونیشیا کی بحریہ کے درمیان 38 ویں بھارت -انڈونیشیا مربوط گشت  13سے 24 جون 22 تک منعقد کی جا رہی ہے۔ بھارتی بحریہ کا جہاز آئی این ایس کرمک ،جوکہ انڈمان اور نکوبار کمان میں واقع ایک دیسی ساختہ میزائل کورویٹ ہے ، ایک ڈورنیئر میری ٹائم پٹرول ایئر کرافٹ کے ساتھ، کورپیٹ میں حصہ لے رہا ہے جب کہ انڈونیشیائی بحریہ کی نمائندگی کے آر آئی کٹ نیاک ڈین کر رہا ہے، جو کہ ایک کیپیٹن پتی مورا کلاس کورویٹ ہے۔
بھارت اور انڈونیشیا کے درمیان میری ٹائم تعاملات اکثر بندرگاہوں کے دوروں، دوطرفہ/ کثیر جہتی مشقوں میں شرکت اور تربیتی تبادلوں کے ساتھ کافی حد تک وسیع ہو گئے ہیں۔ اس مضبوط بحری تعلقات کی وسعت کے تحت، دونوں بحری افواج 2002 سے ہر سال بین الاقوامی میری ٹائم باؤنڈری لائن  کے ساتھ کورپیٹس انجام دے رہی ہیں، جس کا مقصد بحر ہند کے خطے کے اس اہم حصے کو کمرشیل جہازرانی اور بین الاقوامی تجارت کے لیے محفوظ اور خطرے سے باہر رکھنا ہے۔ کورپیٹ نے بحریہ کے درمیان سمجھ اور باہمی تعاون کو بھی مضبوط کیا ہے اور سمندر میں غیر قانونی سرگرمیوں کو روکنے کے ساتھ ساتھ تلاش اور بچاؤ  کی کارروائی کے لیے اقدامات کی سہولت فراہم کی ہے۔
انڈ-انڈوکورپیٹ کے موجودہ ایڈیشن کا آغاز 13 جون 22 کو کے آرآئی کٹ نیاک ڈین کی پورٹ بلیئر، انڈمان اور نکوبار جزائر میں آمد کے ساتھ ہوا۔ افتتاحی تقریب 14 جون 22 کو انڈمان اور نکوبار کمان کے زیراہتمام منعقد ہوئی۔ انڈونیشیا کے جنگی جہاز نے پورٹ بلیئر میں اپنے تین روزہ پورٹ کال کے دوران متعدد سرگرمیوں میں حصہ لیا جن میں پیشہ ورانہ بات چیت، پری سیل کانفرنس اور مختلف مقررہ کھیل شامل ہیں۔کورپیٹ نے دونوں بحری افواج کو ایک دوسرے کے آپریٹنگ طریقہ کار کو بہتر طور پر سمجھنے اور باہمی تعاون کو بڑھانے میں مدد کی ہے جبکہ خطے میں غیر قانونی غیر رپورٹ شدہ غیر ریگولیٹیڈ  ماہی گیری، منشیات کی ا سمگلنگ، بحری دہشت گردی، مسلح ڈاکہ زنی اور بحری قزاقی کو روکنے/ کچلنے کے لیے ادارہ جاتی اقدامات میں سہولت فراہم کی ہے۔کورپیٹ کے 38ویں ایڈیشن کے لیے سمندری مرحلہ 20 سے 21 جون 22 تک بحیرہ انڈمان میں آئی ایم بی ایل کے ساتھ شروع کیا گیا، جب کہ اختتامی تقریب 23 جون 22 کو انڈونیشیا کے سبانگ میں طے ہے۔
38 ویں انڈ-انڈو کورپیٹ انڈونیشیائی بحریہ/ٹی این آئی اے ایل کے ساتھ باہمی تعاون کو مستحکم کرنے اورمضبوط دوستی قائم کرنے کی بھارتی بحریہ کی کوششوں میں تعاون کرے گی ۔
بھارتی چناؤ کمیشن
بہار قانون ساز کونسل کے دو سالہ انتخابات 02 گریجویٹ اور 02 اساتذہ کے حلقوں سے اور سارن اساتذہ حلقہ سے بہار قانون ساز کونسل کا ضمنی انتخاب
بہار قانون ساز کونسل کے 02 گریجویٹ اور 02 اساتذہ کے حلقوں کے 04 ممبران کی میعاد 08 مئی 2023 کو سیٹنگ ممبران کی ریٹائرمنٹ کی وجہ سے ختم ہو رہی ہے جیسا کہ ذیل میں تفصیل ہے: -
|
|
بہار
|
|
نمبر شمار
|
|
حلقے کا نام
|
|
ممبر کا نام
|
|
ریٹائرمنٹ کی تاریخ
|
|
|
|
سارن گریجویشن کا حلقہ
|
|
ویریندر نارائن یادو
|
|
08.05.2023
|
|
-
|
|
گیا گریجویشن کا حلقہ
|
|
اودھیش نارائن سنگھ
|
|
-
|
|
گیا اساتذہ کا حلقہ
|
|
سنجیوا شیام سنگھ
|
|
-
|
|
گریجویشن کا حلقہ
|
|
سنجیو کمار سنگھ
2. اس کے علاوہ، ذیل کی تفصیلات کے مطابق بہار قانون ساز کونسل میں ایک غیر معمولی آسامی واقع ہوئی ہے: -
|
|
نمبر شمار
|
|
ممبر کا نام
|
|
حلقے کا نام
|
|
تک کی مدت
|
|
خالی جگہ کی وجہ
|
|
اسامی کی تاریخ
|
|
1
|
|
جناب کیدار ناتھ پانڈے
|
|
سارن اساتذہ کا حلقہ
|
|
16.11.2026
|
|
انتقال
|
|
24.10.2022
3. کمیشن نے مندرجہ ذیل پروگرام کے مطابق 02 گریجویٹس اور 02 اساتذہ کے حلقوں سے بہار قانون ساز کونسل کے دو سالہ انتخابات اور سارن اساتذہ کے حلقہ سے بہار قانون ساز کونسل کے ضمنی انتخابات کرانے کا فیصلہ کیا ہے: -
|
|
نمبر شمار
|
|
تقریبات
|
|
تاریخ
|
|
-
|
|
نوٹیفکیشن کا اجراء
|
|
06 مارچ 2023 
|
|
-
|
|
کاغذات نامزدگی جمع کرانے کی آخری تاریخ
|
|
13 مارچ 2023 
|
|
-
|
|
نامزدگیوں کی جانچ پڑتال
|
|
14 مارچ 2023 
|
|
-
|
|
کاغذات نامزدگی واپس لینے کی آخری تاریخ
|
|
16 مارچ 2023 
|
|
-
|
|
پولنگ کی تاریخ
|
|
31 مارچ، 2023 
|
|
-
|
|
رائے شماری کے اوقات
|
|
صبح 08:00 بجے سے شام 04:00 بجے تک
|
|
-
|
|
ووٹوں کی گنتی
|
|
05 اپریل 2023 
|
|
-
|
|
تاریخ جس سے پہلے الیکشن مکمل ہو جائیں گے۔
|
|
-
- اپریل 2023 
4. ای سی آئی کی طرف سے جاری کردہ کووڈ - 19 پر جامع رہنما خطوط جو 03.11.2022 کے پریس نوٹ کے پیرا 33 میں موجود ہیں، جہاں بھی قابل اطلاق ہوں، تمام افراد کو انتخابی عمل کے دوران ان پر عمل کرنا چاہیے۔ ہدایات https://eci.gov.in/files/file/14534-general-election-to-legislative-assembly-of-gujarat-2022-reg/ پر دستیاب ہیں۔
- ان انتخابات سے متعلق ضابطہ اخلاق متعلقہ حلقوں میں فوری طور پر نافذ العمل ہوگا۔ براہ کرم لنک کے نیچے کمیشن کی ویب سائٹ پر تفصیلات دیکھیں:
https://eci.gov.in/files/file/4070-biennial-bye-elections-to-the-legislative-councils-from-council-constituencies-by-graduates%E2%80%99-and-teachers%E2%80%99-and-local-authorities%E2%80%99-constituencies-%E2%80%93-mcc-instructions-%E2%80%93-regarding/
6. بہار کے چیف سکریٹری کو ہدایت دی گئی ہے کہ وہ ریاست سے ایک سینئر افسر کو تعینات کریں تاکہ یہ یقینی بنایا جا سکے کہ انتخابات کے انعقاد کے انتظامات کرتے وقت کووڈ - 19سے بچاؤ کے اقدامات سے متعلق موجودہ ہدایات کی تعمیل کی جاسکے۔
۔۔۔۔۔۔۔۔۔۔۔
ش ح۔ا س۔ ت ح۔
U -2137
(Visitor Counter : 52
وزارت ماہی پروری، مویشی پروری و ڈیری
محکمہ ماہی گیری نے کھارے پانی کے ماہی پروری کے لئے کوالٹی بیج پیداوار پر ویبنار منعقد کیا
آزادی کا امرت مہوتسو کے موقع پر اس ویبنار کا انعقاد کیا گیا ہے
نئی دہلی،14اگست 2021/ ماہی پروری اور مویشی پروری اور ڈیری کی وزارت کے تحت ماہی پروری کے محکمہ نےآج سکریٹری، ماہی پروری محکمہ ، ماہی پروری ، مویشی پروری اور ڈیری کی وزارت کے جناب جتیندر ناتھ سیوین کی سربراہی میں جھینگا ماہی پروری پر خصوصی توجہ دیتے ہوئے کھارے پانی کے ماہی پروری کے لئے کوالْٹی سے بھرپور بیجوں کی پیداوار پر ایک ویبنار کا اہتمام کیا۔ یہ ویبنار آزادی کا امرت مہوتسو کے موقع پر منعقدہ پروگراموں کا ایک حصہ تھا۔آج کا ویبنار کھارے پانی کی ماہی پروری کے شعبے میں کوالٹی سے بھرپور بیجوں کی پیداوار پر مرکوز تھا۔ جناب سیوین نے ملک کی مچھلی کی پیداوار میں کھارے پانی کی ماہی پروری کے شعبے کے تعاون اور کوالٹی سے بھرپور مچھلی بیج کی دستیابی کی اہمیت پر روشنی ڈالی۔ انہوں نے پردھان منتری متسیہ سمپدا یوجنا  کے مقاصد اور اہداف کے بارے میں بات چیت کی۔ ساتھ ہی انہوں نے شمالی ہندستانی ریاستوں کے کھارے پانی اور ساحلی ریاستوں میں کھارے پانی کی ماہی پروری کے فروغ کے لئے پی ایم ایم ایس وائی کے تحت دی جارہی مدد کے بارے میں مختصر طور پر بتایا۔
ماہی پروری محکمے  کے سکریٹری کے علاوہ جناب جتیندر ناتھ سیوین کے علاوہ جوائنٹ سکریٹری اور جوائنٹ سکریٹری  ڈاکٹر جے بالا جی نے بھی ویبنار سے خطاب کیا اور ملک میں کھارے پانی کے ماہی پروری کے فروغ کے خاکے کے بارے میں بات چیت کی۔ ا س ویبنار میں حکومت ہند کے ماہی پروری محکمے کے افسران کے علاوہ ریاستوں/مرکز کے زیر انتظام علاقوں کے ماہی پروری محکمے کے افسران ، ریاستی زرعی یونیورسٹیوں اور ریاستی مویشی اور ماہی پروری یونیورسٹیوں کی فیکلٹی، ملک بھر کے صنعت ساز کسان اور فیکٹری مالک اور ماہی پروری صنعت کے نمائندگان نے حصہ لیا۔
آئی سی اے آر- مرکزی کھاری ماہی پروری زرعی ادارے کے اہم سائنس داں ڈاکٹر اے پانی گریہی نے خصوصی طور سے کھارے پانی کی جھینگا ماہی پروری کے فروغ کے لئے ضروری کوالٹی والے بیج کی تقسیم پر ایک پرزینٹیشن دی۔ اس پیش کش کے بعد صنعت سازوں ہنچری مالکوں ، سائنس دانوں کے ساتھ کامیاب بات چیت کی۔ جوائنٹ سکریٹری  ڈاکٹر جے بالا جی نے موجود مختلف مستفدین کے ساتھ بات چیت کی صدارت کی۔ انہوں نے بتایا کہ مرکزی حکومت نے پیشہ ورانہ طور سے اہم جھینگا مچھلیوں کے لئے چنندہ ری پروڈکشن پروگرام کی تجویز رکھی ہے اور حکومت ایک ہفتے کے اندر لائف فیڈ کے برآمد کے لئے پرمٹ جاری کرے گی۔
ش ح۔ ش ت۔ج
Uno-7920
(Visitor Counter : 161
خواتین اور بچوں کی ترقیات کی وزارت
پوشن ابھیان 2.0 کا مقصد بچوں، حاملہ خواتین اور دودھ پلانے والی ماؤں کی غذائی حالت کو بہتر بنانا ہے
پوشن ابھیان 2.0 کا مقصد بچوں، حاملہ خواتین اور دودھ پلانے والی ماؤں کی غذائی حالت کو بہتر بنانا ہے۔ ہم آہنگی، نظم و نسق اور صلاحیت سازی کے ستونوں پر قائم پوشن 2.0 کا مقصد ملک کے انسانی سرمائے کی ترقی میں حصہ ڈالنا، غذائی قلت کے چیلنجوں سے نمٹنا، غذائیت سے متعلق آگاہی کو فروغ دینا، پائیدار صحت اور تندرستی کے لیے کھانے کی اچھی عادات اور غذائیت سے متعلق کمی کے مسائل کو حل کرنا ہے۔
وزارت دفاع
آتم نربھر بھارت :وزارت دفاع  ہندوستان ایروناٹکس لمیٹیڈ  نے بھارتی ساحلی محافظوں کیلئے اپ گریڈ کیے گئے دو ڈورنیئر طیاروں کے لئے 458 کروڑ روپئے کے معاہدے پر دستخط کیے
نئی دہلی میں وزارت دفاع نے ، 458.57 کروڑ روپئے کی مجموعی لاگت سے ایسوسی ایٹیڈ انجینئرنگ سپورٹ پیکیج کے ساتھ بھارتی ساحلی محافظوں  کیلئے دو ڈورنیئر طیاروں کی خریداری کیلئے ہندوستان ایروناٹکس لمیٹیڈ  کے ساتھ 7 جولائی 2023 کو ایک معاہدے پر دستخط کیے۔
یہ طیارہ جدید آلات جیسے گلاس کاکپٹ، میری ٹائم، پٹرول، راڈار، الیکٹرو آپٹک انفرا- ریڈ ڈیوائس، مشن مینجمنٹ سسٹم وغیرہ کے ساتھ فٹ کیا جائیگا۔ مزید طیارہ آئی سی جی کی ذمہ داریوں کیلئے سمندری علاقوں کی ہوائی نگرانی کی صلاحیت کو مزید تقویت دیگا۔
ڈورنیئر طیارہ کانپور کے ایچ اے ایل  میں ملک کی ٹیکنالوجی سے ہی طیارہ کیا جارہا ہے اور یہ دفاع میں آتم نربھرتا کے حصول میں خاطر خواہ تعاون دیگا اور حکومت کے ‘میک اِن انڈیا’ پہل کے مطابق ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ح ا۔ع ن

(Visitor Counter : 45